《万年桥》
清代·潘耒

旧传吴胥门，有桥甚雄壮。不知何当事，谄媚分宜相。

拆毁远送何，未悉其真妄。兹来经秀江，巍桥俨在望。

横铺八九筵，袤亘数十丈。石质尽坚珉，蹲狮屹相向。

皆言自苏来，运载以漕舫。严老自撰碑，亦颇言其状。

始知语不虚，世事多奇创。桥梁是何物，乃作权门饷。

鞭石与驱山，势力岂多让。充此何不为，穹天一手障。

为德于乡里，或云差可谅。不闻掠彼衣，而令此挟纩。

冰山一朝摧，籍没无留藏。独此岿然存，千秋截江涨。

颂詈两不磨，功罪亦相当。犹胜庸庸流，片善无足况。

吴山多佳石，胥江足良匠。有能更作桥，旧式犹可仿。

作者简介：潘耒（1646～1708）清初学者。字次耕，一字稼堂、南村，晚号止止居士，藏书室名遂初堂、大雅堂，吴江（今属江苏苏州）人，潘柽章弟。师事徐枋、顾炎武，博通经史、历算、音学。清康熙十八年，举博学鸿词，授翰林院检讨，参与纂修《明史》，主纂《食货志》，终以浮躁降职。其文颇多论学何作，也能诗。所著有《类音》、《遂初堂诗集》、《文集》、《别集》等。